In vitro και in vivo μελέτη της επίδρασης του χημειοθεραπευτικού ντοσεταξέλη και του αναστολέα κινασών BCR/ABL δασατινίμπη σε πειραματικά μοντέλα Triple- Negative καρκίνου του μαστού
Creators: name: Πάσσος, Ιωάννης Δ.
Publisher: name: Aristotle University of Thessaloniki
Year: 2022
Subjects: Τριπλά- Αρνητικός Καρκίνος του Μαστού
Ντοσεταξέλη
Δασατινίμπη
Στοχευτικές θεραπείες
Triple- Negative Breast Cancer
Docetaxel
Dasatinib
Targeted therapies

description: ΕΙΣΑΓΩΓΗ: Ο όρος «Τριπλά- Αρνητικός Καρκίνος του Μαστού (TNBC) αναφέρεται στο περίπου 15% των καρκίνων του μαστού που στερούνται της έκφρασης των οιστρογονικών (ER) και προγεστερονικών υποδοχέων (PR) και δεν εμφανίζουν έκφραση του γονιδίου του υποδοχέα του ανθρώπινου επιδερμικού αυξητικού παράγοντα 2 (HER2). Ο TNBC αποτελεί μια ετερογενή ομάδα όγκων με ένα κοινό χαρακτηριστικό: μια επιθετική φύση με υψηλότερα ποσοστά υποτροπής και βραχύτερη συνολική επιβίωση σε σύγκριση με άλλους υποτύπους καρκίνου του μαστού. Έως και σήμερα, δεν έχει εγκριθεί κάποια στοχευμένη θεραπεία για τον TNBC, με την κυτταροτοξική χημειοθεραπεία να αποτελεί τη βασική θεραπεία. ΣΚΟΠΟΣ: Η πειραματική μελέτη της επίδρασης του χημειοθεραπευτικού ντοσεταξέλη και του αναστολέα κινασών bcr/abl δασατινίμπη σε κυτταρικές σειρές Τριπλά- Αρνητικού Καρκίνου του Μαστού (in vitro), καθώς και σε πειραματικά μοντέλα ποντικών που προσβλήθηκαν από τον TNBC (in vivo). ΥΛΙΚΑ ΚΑΙ ΜΕΘΟΔΟΙ: Κυτταρικές σειρές TNBC καλλιεργήθηκαν και χορηγήθηκαν σε αυτές διάφορες συγκεντρωσεις ντοσεταξέλης και δασατινίμπης (από 5 nM έως 100nM). Ο κυτταρικός θάνατος και η απόπτωση μελετήθηκαν με την τεχνική της κυτταρομετρίας ροής. Οι κυτταρικές σειρές TNBC εν συνεχεία ενοφθαλμίστηκαν σε BALB/c άτριχα αθυμικά ποντίκια για έκφραση του όγκου in vivo. Τα ζώα του εργαστηρίου χωρίστηκαν σε τέσσερις ομάδες (group A: Control, group B: DOC, group C: DAS, group D: DOC + DAS) και θεραπεύτηκαν αντίστοιχα με τους παραπάνω φαρμακευτικούς παράγοντες και τους συνδυασμούς τους. Οι όγκοι αφαιρέθηκαν, συντηρήθηκαν σε διάλυμα φορμαλδεΰδης 10%, τοποθετήθηκαν σε παραφφίνη και στάλθηκαν για περαιτέρω ιστολογική αξιολόγηση (χρώση αιματοξυλίνης- εωσίνης και ανοσοϊστοχημική ανάλυση) για εκτίμηση της αναστολής εξέλιξης του όγκου. ΑΠΟΤΕΛΕΣΜΑΤΑ: Η ντοσεταξέλη έχει σημαντική επίδραση στην αναστολή κυτταρικού πολλαπλασιασμού και την επαγωγή απόπτωσης in vitro, με τα κυτταροτοξικά αποτελέσματά της να χρήζουν ιδιαίτερης προσοχής και σημασίας. Η επίδραση της δασατινίμπης in vitro κρίνεται στατιστικά σημαντική, στον τομέα της απόπτωσης και της μείωσης (αναστολής κυτταρικού πολλαπλασιασμού) του όγκου, με αποδεκτό προφίλ ανεπιθύμητων ενεργειών. Στην in vivo πειραματική διαδικασία, η συνδυασμένη δράση των δύο παραγόντων φαίνεται πως έχει σημαντικό κλινικό όφελος, λαμβάνοντας ταυτόχρονα υπόψη το προφίλ τοξικότητας της ντοσεταξέλης. ΣΥΜΠΕΡΑΣΜΑΤΑ: Ο TNBC είναι μια δύσκολη στη θεραπεία ογκολογική οντότητα, ακόμα και σε πειραματικό επίπεδο. Παρατηρούνται ενθαρρυντικά αποτελέσματα που αφορούν στην προσθήκη στοχευμένων θεραπειών (δασατινίμπη) στη συμβατική κυτταροτοξική χημειοθεραπεία (ντοσεταξέλη), τόσο in vitro όσο και in vivo, τα οποία χρήζουν περαιτέρω αξιολόγησης.
description: BACKROUND: The term “triple-negative breast cancer” (TNBC) is used to identify the approximately 15% of breast cancers that lack expression of estrogen receptor (ER) and progesterone receptor (PR) and do not show amplification of the human epidermal growth factor receptor 2 (HER2) gene. TNBCs are a heterogeneous group of tumors with one common feature: a distinctly aggressive nature with higher rates of relapse and shorter overall survival in the metastatic setting compared to other subtypes of breast cancer. To date, not a single targeted therapy has been approved for the treatment of TNBC, and cytotoxic chemotherapy remains the standard treatment. OBJECTIVE: The experimental study of the effects of the chemotherapeutic docetaxel and the bcr/abl kinase inhibitor dasatinib on triple- negative breast cancer cell lines (in vitro) and on TNBC tumor xenograft mouse models (in vivo). MATERIALS AND METHODS: TNBC cell lines were cultivated and treated with various concentrations of docetaxel and dasatinib (5 nM to 100nM). Cell death and apoptosis were studied by flow cytometry. TNBC cell lines were then injected in BALB/c athymic nude mice to express the tumor in vivo. Four groups of mice were created (group A: Control, group B: DOC, group C: DAS, group D: DOC + DAS) and treated respectively with the drugs and their combination. Tumors were obtained, maintained in formaldehyde solution of 10%, embedded in paraffin and sent for further histological evaluation (hematoxylin- eosin staining and immune- histochemical analysis) to assess the tumor growth inhibition. RESULTS: The cytotoxic effects of docetaxel seem to be statistically important, with little effect on apoptosis. The effect of dasatinib in vitro and vivo is statistically important, in terms of apoptosis and tumor reduction, with little adverse effects. CONCLUSION: TNBC is a difficult to treat oncologic condition, even in the experimental setting. Promising results concerning the addition of targeted therapies (dasatinib) to the conventional cytotoxic ones (docetaxel) have been shown, awaiting further evaluation.